
Vilnius
Lietuvos Respublikos Seimas,
atsižvelgdamas į tai, kad 1990–1991 metais žmonių pilietinio pasiaukojimo dėka buvo atkurta Lietuvos Nepriklausomybė;
vertindamas labai svarbų Nepriklausomybės gynėjų istorinį indėlį, išsaugant Lietuvos laisvę, 
atkreipdamas dėmesį į tai, kad Nepriklausomybės gynėjų indėlis labai svarbus valstybei, ugdant jaunimą tautiškumo, pilietiškumo ir patriotiškumo principais,
pažymėdamas Lietuvos Nepriklausomybės atkūrimo 30-metį ir siekdamas įteisinti Nepriklausomybės gynėjo vardą, nutaria:
 straipsnis.
Įvardinti Lietuvos Nepriklausomybės gynėjais:
) karius, kurie 1990 m. kovo 11 d. – 1991 m. rugpjūčio 21 d. priklausė Lietuvos gynybos struktūroms, davė priesaiką (pasižadėjimą) ir jos nesulaužė;
) asmenis, dalyvavusius organizuotose struktūrose Lietuvos Nepriklausomybės gynyboje nuo 1990 m. kovo 11 d. iki 1991 m. rugpjūčio 21 d.;
) asmenis, kurie nepriklausė organizuotoms struktūroms, bet 1990 kovo 11 d. iki 1991 m. rugpjūčio 21 d. gynė svarbius valstybinius objektus sovietų kariuomenės agresijos metu, jei tai dokumentais įrodoma;
) asmenis, turinčius valstybinius apdovanojimus už Nepriklausomybės gynybą 1990 m. kovo 11 d. –1991 m. rugpjūčio 21 d.

 straipsnis.
Nepriklausomybės gynėjo vardas suteikiamas vadovaujantis atitinkamais teisės aktais ir asociacijų nuostatais.

